Igider-nni di lweqt ar lweqt ad d-ibedd ɣef ṣṣur n uxxam, sakin nettat ad tettru tagnawt ad tettru, imir ad as-yini: «Amek telliḍ a nuja?», ad as-tini: «Amek ara tili nuja?, usu-inu d lqaԑa, taduli-inu d igenni», akken yal ass. Ṣṣelṭan yettwali akken dɣa iṛuḥ ɣer umɣar azemni yennaas: «Yella yiwen n yigider anect-ilat yettrus-d ɣef ṣṣur n uxxam-iw», yenna-as: «Ur ak-yeԑriq ara kra n mmi-k?», yenna-as: «Ih», yenna-as: «Ihi d igider-nni i yewwin mmi-k ddew n uɣruḍ-is», yenna-as: «Amek ara xedmeɣ?», yenna-as umɣar azemni: «Ad truḥeḍ ad as-tezluḍ ikerri akken ad yečč, ḥiwel-as lemleḥ, akken merra igudar ad afgen winna ur yettizmir ara imi yečča».